Dr Eufrat het e Lengi vo 2736xa0km. Mit sim lengste Kwellfluss, em Murat, het er e Lengi vo 3380xa0km. Dr anderi Kwuellfluss isch dr Karasu („Schwarzes Wasser“). Die bäide Kwellflüss häi iiri Kwelle in dr Türkei im Innere Taurusgebirg und fliesse zimlig parallel gege Weste. Si bilde bi dr Keban-Daalsperri (675xa0km²; 31xa0km³) dr Eufrat. Denn fliesst dr Strom dur d Karakaya-Daalsperri (268xa0km²; 9,58xa0km³), dr Atatürk-Stausee (817xa0km²; 48,7xa0km³) und d Eufrat-Staustuefe Birecik (1,2xa0km³). Dr Oberlauf vom Fluss markiert die historischi Gränze zwüsche Chläiasie und Mesopotamie. Denn fliesst er dur Sürie, dur e Assad-Stausee bi dr Tabqa-Daalsperri und dur en Irak mit dr Haditha-Daalsperri (500xa0km²; 6,4xa0km³) in südöstliger Richdig. Dört veräinigt er sich mit em Tigris zum Schatt al-Arab, wo in dr Persisch Golf mündet.